User:Itrpkovski/Нина Спирова

Приватен живот

Спирова е родена во Прилеп, на 26.10.1938. година. Исполнувала и снимила голем број на познати музички хитови од светски автори, како и голем број на обработки на македонски народни песни. Ќе останат како трајни вредности нејзините интерпретации на „Бог да бие кој прв спомна“, „Пилето ми пее“, „Не си го продавај Кољо чифликот“, „Судбо моја, судбино“, „Зајди, зајди“, „Кажи, кажи либе Стано“ и многу други.

Нина Спирова е една од најдобрите македонски пејачки на забавна и народна музика на сите времиња. Со нејзиниот чист и милозвучно моќен глас, остави трајни вредности, музички записи на неколку забавни мелодии кои станаа евергрини, како и на бројни бисери на старо-македонска музика.

Скромна, ненаметлива, повлечена, со многу малку, речиси ништо познато од нејзиниот приватен живот, со однесување несвојствено за пејачка која претставува ѕвезда од конкретниот калибар, веројатно засекогаш се повлече од естрадната сцена, и веќе претставува дел од македонското музичкото минато.

Кариера

Според нејзините почитувачи, но и музичките стручњаци, главен белег има оставено пеејќи ја макдонската народна, но и староградската песна. Учествувала на првите изданија на Скопскиот фестивал, а пак соработувала со најпознатите македонски автори и музички аранжери, меѓу кои Драган Ѓаконовски- Шпато, Љубомир Бранѓолица, Димитар Масевски и многу други. Има снимено над 80 композиции само за муичката продукција на МРТ, од кој поголемиот број се хитовите како: „Езеро мое“, „Еден бакнеж“, „Далечен крај“, „Пелистерски очи“, „На овој ден“, „Молчи, молчи“ и тн.

Има снимено и сингл плочи на српско- хрватски јазик, а забележителен настап имала на фестивалот „Београдско пролеќе“ во 1964. година, со песната „Бела хризантема“.

Сепак, како еден од вечните евергрини кои не асоцираат на прекрасното минатото претставува хитот „Еден бакнеж“, безвременска песна која учествуваше и победи на фестивалот „Опатија“ во 1962 година.